සමරිසි පනත් කෙටුම්පතෙන් සමාජය විකෘති වෙනවා සාරධර්ම පිරිහෙනවා
මෙරට චිරාගත සංස්කෘතික හර පද්ධතීන් පිළිබඳ නොසලකා ඉතා සුළුතර පිරිසකගේ අවිචාරවත් අවශ්යතාවන් පූර්ණය කර ගැනීමේ පටු පර්මාර්ථ පෙරදැරිව පෞද්ගලික මන්ත්රී යෝජනාවක් ලෙස පසුගියදා පාර්ලිමේන්තුවට යොමු කළ සමරිසි පනත් කෙටුම්පත මෙරට සමස්ත සමාජ දේහය විකෘති කිරීමට මෙන්ම සාරධර්ම පරිහානියට හේතු වන්නක් බව ත්රෛනිකායික මහනායක ස්වාමින්ද්රයන් වහන්සේලා ජනපතිවරයා වෙත ලිපියක් යොමු කරමින් අවධාරණය කර සිටිති බෞද්ධ දාර්ශනික හර පද්ධතීන්ගේ විශිෂ්ටතාව හා එහි ප්රායෝගික භාවිතය තිරසර සමාජ සංවර්ධනයකට හේතු වන ආකාරය පිළිබඳ නිරන්තර අදහස් ප්රකාශ කරන ජනාධිපතිතුමන් මෙන්ම දේශයේ සංස්කෘතික උරුමය හා සමාජ හර පද්ධතීන් පිළිබඳ අවබෝධයෙන් කටයුතු කරන මහජන නියෝජිතයින් මෙම අප්රතිකාරී සදාචාර විරෝධී පනත් කෙටුම්පත සම්බන්ධයෙන් කඩිනම් අවධානය යොමු කර අවශ්ය පියවර ගනු ඇතැයි තමන් අපේක්ෂා කරන බව ද උන්වහන්සේලා පවසති සමාජ පරිහානියට හේතුවන සදාචාර විරෝධී යෝජිත සමරිසි කෙටුම්පත සම්බන්ධයෙන් මල්වතු මහනායක අතිපූජ්ය තිබ්බටුවාවේ ශ්රී සිද්ධාර්ථ සුමංගල අස්ගිරි පාර්ශ්වයේ මහනායක අතිපූජ්ය වරකාගොඩ ශ්රී ඤාණරතන ශ්රී ලංකා අමරපුර මහා නිකායේ මහනායක අතිපූජ්ය කරගොඩ උයන්ගොඩ මෛත්රීමූර්ති ශ්රී ලංකා රාමඤ්ඤ මහා නිකායේ මහනායක මකුලෑවේ විමල යන මහනායක ස්වාමින්ද්රයන් වහන්සේලාගේ අත්සනින් ජනපතිවරයා වෙත නිකුත් කළ ලිපියේ මෙසේ ද සඳහන් වෙයි රටක සංස්කෘතික අනන්යතාවන් ඓතිහාසික උරුමය හා විරාගත සද්චාරිත්රයන් නොසලකා පටු අත්තනෝමතීන් මත පදනම්ව රාජ්ය පාලනයෙහිලා යමෙක් උත්සහ දරන්නේ නම් එය රාජ්ය අරාජික වීමට මෙන්ම සමාජ බිඳවැටීමට ද බලපාන බව චක්කවත්ති සීහනාද සූත්රයේ දී තථාගතයන් වහන්සේ පැහැදිලි කර ඇත ධර්මද්වීපය ලෙස පෙරාපර දෙදිග සම්භාවිත ශ්රී ලංකාව බෞද්ධ දාර්ශනික හර පද්ධතීන්ගෙන් පෝෂණය වූ විශිෂ්ට සංස්කෘතියකට උරුමකම් කියයි දානය ප්රිය වචනය අර්ථචරියාව හා සමානාත්මතාව යන සතර සංග්රහ වස්තූන් මත ගොඩනැගුණු එකී ලාංකේය සංස්කෘතියේ මෞලික හර පද්ධතිය ආරක්ෂා කර ගැනීම රාෂ්ටී්රය සමෘද්ධිය උදෙසා අත්යවශ්ය සාධකයකි මෙරට චිරාගත සංස්කෘතික හර පද්ධතීන් පිළිබඳ නොසලකා ඉතාමත් සුළුතර පිරිසකගේ අවිචාරවත් අවශ්යතාවන් පූර්ණය කර ගැනීමේ පටු පර්මාර්ථ පෙරදැරි කරගෙන පෞද්ගලික මන්ත්රී යෝජනාවක් ලෙස පසුගිය දින පාර්ලිමේන්තුවට යොමු කළ සමරිසි පනත් කෙටුම්පත මෙරට සමස්ත සමාජ දේහය විකෘති කිරීමට මෙන් ම සාරධර්ම පරිහානියට හේතු වන්නක් බව අපි තරයේ අවධාරණය කර සිටිමු මෙවැනි පටු අරමුණු සහිත පනත් කෙටුම්පතක් සම්මත කිරීම පවුල් සංස්ථාවන් බිඳ දැමීමට මෙන්ම සමාජ සංස්ථාවන් තුළ අසමතුලිතාවක් නිර්මාණය වීමට හේතු වන අතරම එහි අතුරු ඵලයක් ලෙස සමාජ සුරක්ෂාව දැඩි තර්ජනයකට ලක් වේ මව පියා වැනි උත්තරිතර සමාජ සංකල්ප බිඳ වැටීමට තුඩු දෙන මෙවැනි නීති සම්මත කිරීම සමාජ පරිහානියට හේතු වන බව මහජන නියෝජිතයන් අවබෝධ කොට නොගැනීම වර්තමාන ශ්රී ලාංකේය දේශපාලන ප්රවාහයන්ගේ අන්ධානුකරණ ගති ලක්ෂණ හා මෙරට සංස්කෘතික හර පද්ධතීන් පිළිබඳ පවතින අනවබෝධය මනාව ප්රදර්ශනය කරයි අධම්ම රාගය හෙවත් මව පියා සහෝදරයා සහෝදරිය ආදී බැඳීම් හා ඥාති සබඳතාවන් නොසලකා තිරිසන්ගත සතුන් මෙන් ලිංගික ප්රීණනය සඳහා පුද්ගලයා යොමුවීම මෙන්ම මිච්ඡා ධම්ම හෙවත් සමලිංගික හැසිරීම් හේතුවෙන් පුද්ගලයාගේ ආයුෂය හා වර්ණය පරිහානියට පත්වන ආකාරය සහ එය සමාජ බිඳ වැටීමට හේතුවන ආකාරය චක්කවත්ති සීහනාද සූත්රය තුළ තථාගතයන් වහන්සේ මනාව පැහැදිලි කොට ඇත එවන් පසුබිමක් තුළ පිනපව කුසලය  අකුසලය පිළිබඳ සමාජය දැනුවත් කරමින් ආධ්යාත්මික මාර්ගෝපදේශකත්වය සැපයීම මහා සංඝරත්නය ලෙස අප වෙත පැවරී ඇති වගකීමයි විවිධ බාධක අර්බුද අභියෝග මධ්යයේ වුව ද ලාංකේය භික්ෂු පරපුර එම ඓතිහාසික වගකීම මනාව ඉටුකර ඇති බවට මෙරට ඉතිහාසය සාක්ෂි දරයි එසේම රටක ජන ජීවිත සුරක්ෂිත කොට සමාජ සංස්ථාවන්ගේ යහපැවැත්ම තහවුරු කිරීම රාජ්ය පාලකයාගේ වගකීම බව ද අවධාරණය කරනු කැමැත්තෙමු එහෙයින් සමස්ත සමාජය සදාචාරාත්මක පරිහානියකට ඇද දමන පුද්ගලයාගේ මානසික හා ශාරීරික සෞඛ්ය මෙන්ම ආධ්යාත්මික පරිහානියට ඍජු හේතුවෙන මෙවන් අගතිකාරී සමාජ පරිහානියට තුඩු දෙන කෙටුම්පතක් සම්මත කිරීමට මෙරට රජය ඇතුළු පාර්ලිමේන්තුව නියෝජනය කරන මහජන නියෝජිතයන් උත්සහ දරන්නේ නම් ඒ පිළිබඳ ත්රෛනිකායික මහා සංඝරත්නය ලෙස අපගේ බලවත් අප්රසාදය හා විරෝධය පළ කර සිටින අතර ම එය මෙරට පාර්ලිමේන්තුව නියෝජනය කරන මහජන නියෝජිතයන් විසින් මෙරට සංස්කෘතික හර පද්ධතියට සිදු කරන බලවත්ම හානියක් බව සංවේගයෙන් යුතුව අවධාරණය කර සිටිමුසමන්තී වීරසේකර